**ОБЩИНСКА ИЗБИРАТЕЛНА КОМИСИЯ – ЕТРОПОЛЕ**

**ПРОТОКОЛ № 24/25.10.2015 г.**

 Днес, 25.10.2015 г. от 10.00 часа се проведе заседание на Общинска избирателна комисия – Етрополе /ОИК – Етрополе/ при следния

ДНЕВЕН РЕД:

1. Решение, относно съставяне на АУАН.
2. Разглеждане на сигнал от Българска социалистическа партия, разглеждане на жалба от предизборния щаб на партия ГЕРБ и жалба на БСП.
3. Разглеждане на жалба от Българска социалистическа партия.
4. Разглеждане на жалба от Местна коалиция „ЕТРОПОЛЕ“ .

На заседанието присъстват:

1. Цветомира Велчева
2. Петър Васов
3. Росина Герасимова
4. Искра Божкова
5. Николинка Цветкова
6. Цветелина Ценкова
7. Татяна Димитрова
8. Галина Бончева
9. Ангелина Николова
10. Петя Цветанова
11. Веселка Налбатска

Отсъстващи - Няма.

 На заседанието присъства и външен експерт, привлечен към ОИК – адвокат Тодор Кайров.

 Заседанието бе открито в 13.30 часа и председателствано от госпожа Цветомира Велчева – Председател на ОИК – Етрополе.

 **ЦВЕТОМИРА ВЕЛЧЕВА:** Добър ден, колеги! В залата присъстват седем членове на комисията. Има кворум. Определям за протоколчик Искра Божкова, а за преброител – Цветелина Ценкова. Откривам заседанието.

Колеги, запознати сте с проекта за дневен ред на сегашното заседание. Имате ли предложения за изменение и допълнение?

След като нямате Ваши предложения, моля, гласувайте така предложения дневен ред.

 Пристъпи се към гласуване:

Гласували: 11/единадесет/ членове на ОИК:

„ЗА“ – 11 /единадесет/ гласа /Цветомира Велчева, Петър Васов, Росина Герасимова, Искра Божкова, Николинка Цветкова, Цветелина Ценкова,Татяна Димитрова, Галина Бончева, Ангелина Николова, Петя Цветанова, Веселка Налбатска /;

„ПРОТИВ“ – Няма.

 **ЦВЕТОМИРА ВЕЛЧЕВА**: С 11/единадесет/ гласа „ЗА” дневният ред се приема.

\*\*\*

Цветомира Велчева: По точка 1. Ви информирам, че в 13.05 ч. в ОИК постъпи сигнал от предизборния щаб на местна коалиция ЕТРОПОЛЕ с вх. № 04/23.10.2015 г. относно разпространението на агитационен материал със предизборна информация за кандидатите на Българска социалистическа партия по оградите на имотите на ул. Асеновска“. По същия повод в комисията постъпи и постановление на районна прокуратура № 547/23.10.2015 г., в чиито мотиви е изложено, че са налице данни за нарушение на чл. 183, ал. 2 от Изборния кодекс. Към сигнала и към постановлението е приложен и агитационният материал за който става въпрос.

Комисия от ОИК посети ул. „Асеновска“ и констатира наличието на поставеният агитационен материал и че в същият не се съдържа изискването на чл. 183, ал. 2 от ИК, но не констатира кое лице е разпространителят на агитационния материал.

За нарушение на чл. 183, ал. 2, във връзка с чл. 495 и чл. 496, ал. 2, т. 2 от Изборния кодекс, ОИК трябва да вземе решение в три дневен срок за съставяне на Акт за установяване на административно нарушение на нарушителя.

Предвид изложеното и на основание чл. 87, ал. 1, т. 1, във връзка с чл. 183, ал. 2, чл. 495 и чл. 496, ал. 2, т. 2 от Изборния кодекс, предлагам Общинска избирателна комисия да вземе следното

РЕШЕНИЕ № 131/25.10.2015 г.

Да не се съставя Акт за установяване на административно нарушение, тъй като не е може да се установи нарушителя.

ЦВЕТОМИРА ВЕЛЧЕВА: Колеги, имате ли забележки по предложението?

Галина Бончева: Предлагам за гласуване следното предложение – Да се състави АУАН на председателя на предизборния щаб на БСП – Етрополе.

Веселка Налбатска: Аз съм съгласна.

 Цветомира Велчева: Нека пристъпим към гласуване на предложението на Галина Бончева.

Резултати: „ЗА“ - 7 /седем/ гласа /Николинка Цветкова, Цветелина Ценкова, Галина Бончева, Ангелина Николова, Веселка Налбатска, Петя Цветанова, Татяна Димитрова /

 „ПРОТИВ“ – 4 / четири/ - гласа /Цветомира Велчева, Петър Васов, Росина Герасимова, Искра Божкова/..

 Гласуването е поименно и е отразено и в приложение № 1 към настоящия протокол.

 Колеги, ., съгласно чл. 85, ал. 4 от Изборния кодекс, поради липса на необходимото мнозинство е налице решение за отхвърляне, а именно

РЕШЕНИЕ № 131/25.10.2015 г.

На основание чл. 85, ал. 4, изречение второ, отхвърля съставянето на АУАН на председателя на предизборния щаб на БСП – Етрополе.

\*\*\*

Цветомира Велчева: По т. 2 от дневния ред ви информирам, че в ОИК е постъпило писмо /сигнал/ с вх. № 102/25.10.2015 г. от пред. Щаб на БСП и жалба с вх. № 09/25.10.2015 г. от ПП ГЕРБ – Етрополе и жалба с вх. № 10/25.10.2015 г., 14.00 ч. от БСП. И трите случая касаят едни и същи нарушения в работата на членовете в СИК № 231800006, затова ще бъдат разгледани съвместно.

Твърди се, че председателят и членовете на СИК № 231800006 разтварят бюлетините при полагането на втория печат и по този начин вотът на избирателя става явен.

Изпратена бе комисия от ОИК в СИК № 6, която даде отново указания на председателя и членът от СИК, който е определен да работи с бюлетините, че трябва да спазват Решение № 2608-МИ/НР от 15.10.2015 г. на ЦИК.

Комисията провери на място изложеното в писмото и жалбите и установи, че бюлетините не се сгъват по начина, указан в Решение № 2608-МИ/НР от 15.10.2015г. на ЦИК.

Комисията обърна внимание на члена работещ с бюлетините да спазва установения ред за сгъване на бюлетините и полагане на печатите.

При посещението на комисията не е констатирано отваряне и поглеждане в бюлетините преди полагане на втори печат.

ОИК има право да освободи член на СИК само когато има нарушение на изборния кодекса, но към момента на проверката не са установени нарушения на кодекса, а сгъване на бюлетината не точно по указания в решението на ЦИК начин.

 Предвид изложеното и на основание чл. 87, ал. 1, т. 1, т. 2 и т. 22 от Изборния кодекс, предлагам Общинска избирателна комисия да вземе следното

РЕШЕНИЕ № 132/25.10.2015 Г.

Оставя без уважение като неоснователни и недоказани сигнала на БСП , жалбата на ПП ГЕРБ и жалбата на БСП.

Колеги, имате ли забележки по предложението?

След като няма предложения, да пристъпим към гласуване:

„ЗА“ – 11 /единадесет/ гласа /Цветомира Велчева, Петър Васов, Росина Герасимова, Искра Божкова, Николинка Цветкова, Цветелина Ценкова,Татяна Димитрова, Галина Бончева, Ангелина Николова, Петя Цветанова, Веселка Налбатска /;

„ПРОТИВ“ – Няма.

Гласуването е поименно и е отразено и в приложение № 2 към настоящия протокол.

 Колеги, Решение № 132/25.10.2015 г. е прието.

\*\*\*

По т. 3 от дневния ред ви информирам че в ОИК е постъпила жалба от председателя на предизборния щаб на БСП – Станка Димитрова, в която ни информира, че председателят на СИК 231800010 – Венета Тодорова е разпоредила и допуснала член на СИК да придружи избирател с увредено зрение в кабинката за гласуване, с което е нарушена разпоредбата на чл. 236, ал. 6 от ИК.

Към момента ОИК не може да констатира дали описаното нарушение отговаря на истината. Това ще стане при предаването на секционните протоколи, избирателните списъци и по конкретно списъка с придружителите.

Предвид изложеното и на основание чл. 87, ал. 1, т. 1, т. 2 и т. 22 от Изборния кодекс, предлагам Общинска избирателна комисия да вземе следното

РЕШЕНИЕ № 133/25.10.2015 Г.

Да се произнесе по жалбата на БСП, след като получи изборните книжа от СИК № 231800010.

Колеги, имате ли забележки по предложението?

Петър Васов: Съгласен съм, но ако установим, че това е така, какво правим. Има ли шанс този човек да се накаже?

Цветомира Велчева: В Изборния кодекс е предвидено, но нека да пристигнат книжата и да се установи.

След като няма предложения, да пристъпим към гласуване:

„ЗА“ – 11 /единадесет/ гласа /Цветомира Велчева, Петър Васов, Росина Герасимова, Искра Божкова, Николинка Цветкова, Цветелина Ценкова,Татяна Димитрова, Галина Бончева, Ангелина Николова, Петя Цветанова, Веселка Налбатска /;

„ПРОТИВ“ – Няма.

Гласуването е поименно и е отразено и в приложение № 3 към настоящия протокол.

 Колеги, Решение № 133/25.10.2015 г. е прието.

\*\*\*

По т. 4 от дневния ред ви информирам че в ОИК е постъпила жалба от председателя на предизборния щаб на местна коалиция ЕТРОПОЛЕ с вх. № 08/25.10.2015 г. от която се твърди че председателите в 2, 3, 9 и 21 СИК са от квотата на БСП, което не е така по отношение на председателя на секция 2. Твърди се че същите позволяват члена от комисията им, който работи с бюлетините да разкрива тайната на вота.

Това нарушение не е констатирано и не е доказано предвид на което основание чл. 87, ал. 1, т. 1, т. 2 и т. 22 от Изборния кодекс, предлагам Общинска избирателна комисия да вземе следното

РЕШЕНИЕ № 134/25.10.2015 Г.

Оставя без уважение като неоснователна и недоказана жалбата на предизборния щаб на местна коалиция ЕТРОПОЛЕ.

Колеги, имате ли забележки по предложението?

След като няма предложения, да пристъпим към гласуване:

„ЗА“ – 11 /единадесет/ гласа /Цветомира Велчева, Петър Васов, Росина Герасимова, Искра Божкова, Николинка Цветкова, Цветелина Ценкова,Татяна Димитрова, Галина Бончева, Ангелина Николова, Петя Цветанова, Веселка Налбатска /;

„ПРОТИВ“ – Няма.

Гласуването е поименно и е отразено и в приложение № 4 към настоящия протокол.

 Колеги, Решение № 134/25.10.2015 г. е прието.

\*\*\*

Поради изчерпване на дневния ред заседанието бе закрито в 15.50 часа.

**ПРЕДСЕДАТЕЛ:**

**Цветомира Велчева**

**СЕКРЕТАР:**

**Петър Васов**

**Протоколчик:**

**Искра Божкова**